Любомир Дудаш

Любомир Дудаш (*13. фебруар 1955 —† 21. септембер 2025), новинар, фоторепортер, длугорочни ґлумец-аматер ансамблу РНТ Петро Ризнич Дядя и сотруднїк Руского слова.

 Биоґрафия 
Любомир Дудаш  Инґе народзени 13. фебруара 1955. року у Вербаше. Основну школу закончел у Руским Керестуре, а потим од 1970. року бул школяр першей ґенерациї Другей рускей ґимназиї у Керестуре. После Пионирскей заградки, уж як штредньошколєц писал за праве формовани МАК. Од ґимназийских часох интересовала го фотоґрафия. Знова у першей ґенерациї, 1981/1982. року закончел Школу фото-репортерох Югославянского институту за новинарство, дзе му ментор бул Томислав Петернек, доаєн югославянскей новинарскей фотоґрафиї. Од 1985. року та шлїдуюци 30 роки по пензионованє 2015. бул заняти у ИПЦ Кула як фоторепортер и технїчни редактор, а потим и редактор, и новинар рускей и сербскей редакциї, редактор рускей радио-програми, прекладатель…

Тиж од школских дньох, Любомир Дудаш Инґе бул активни и присутни у руским театре. Ґлумел у дзецинских представох учителя Евґения Медєша, а потим од 1981. року ґлумел у скоро 20 руских представох за одроснутих же би ше зоз сцени поцагнул 2017. року, после Ковальох.

Скоро през цали професийни вик, а окреме одкеди пошол до пензиї, Любомир Дудаш Инґе бул и сотруднїк Руского слова. Обявйовал фотоґрафиї, репортажи, опробовал ше як фельтонист, а бул и редактор гумористичного додатку Дикица. За свою замерковану роботу, з нагоди 75-рочнїци НВУ Руске слово, Любомир Дудаш Инґе 2020. року достал Награду Редакциї новинох.

Як пензионер Любомир Дудаш ше анґажовал у роботи Здруженя пензионерох Руски Керестур, чий бул и предсидатель.

Любомир Дудаш умар у Руским Керестуре 21. септембра 2025, у 71. року живота. Поховани є на теметове у Руским Керестуре.


 +Любомир Дудаш ґлумел у шлїдуюцих театралних фалатох
+РокТеатрални фалат Улога1981.Е. Лабиш-М. Мишел: ФЛОРЕНТИНСКИ КАЛАПТардиво1982.Б. Нушич: ПОДОЗРИВА ОСОБААлекса Жунич, 

срезки шпиюн1984.О. Давичо: ПИСНЯДьордє1985.М. Ковач: ГРИЦОВО ВОЯЧЕНЄГасо1986.Дю. Папгаргаї: БАВИСКА ЗОЗ СЛАМИСима1993.Рей Куни: СЦЕКАЙ ОД СВОЄЙ ЖЕНИДипон Синат, таксиста1996.Дю. Папгаргаї: ЖОБРАЧА ГОРА1999.Ж. Фейдо: ПАН ЛОВАРДруги милиционер2003.Др Г. Костельник: ЄФТАЙОВА ДЗИВКА2004.Р. Доманович: СТРАДИЯ  Колб, Граждан, Посланїк2005.Душан Ковачевич: ЗБОРНЕ МЕСТОДокор Катич2005Муза Павлова: КАРУСЕЛ Коцкар, Стретнуце2008. А. Николай: ГАМЛЕТ У ПИКАНТНЕЙ МАЧАНКИ2009.М. Х. Кан (М. Канюх): МУДРИЛО2011.М. В. Ґоґоль: КОЦКАРЕ2012Х. Бойчев: ОБЛАСНИ ШПИТАЛЬ2016.Е. М. Кочиш: ВОНА НЄ ВИНОВАТА2017.М. Николич: КОВАЛЄ

 Литература 
 Дюра Латяк, "Любомир Дудаш - новинар, глумец аматер", 50 роки Драмского меморияла Петра Ризнича Дядї, Завод за културу войводянских Руснацох, НВУ Руске слово и Дом култури Руски Керестур, Нови Сад, 2018, бок 146.
 Тамаш, др Юлиян, „Дом културиˮ, Руски Керестур, лїтопис и история (1745-1991), Месна заєднїца Руски Керестур, 1992,  бок 420.

 Вонкашнї вязи 

 Славко Винаї, Любомир Дудаш у емисиї Мой швет. Маковчань, www.youtube.com, юлий 5, 2023.
 Яким Винаї, Месна орґанизация пензионерох зоз Руского Керестура отримала Рочну скупштину. РТВ, 17. фебруар 2025.
  ВОНА НЄ ВИНОВАТА, Датум премиєри: 24.10.2015. Руски Керестур, вебсайт rntdjadja.com
 И. Сабадош-А. Медєши Упокоєл ше Любомир Дудаш (1955-2025). Рутенпрес, 21. септембер 2025.

Катеґория:Руснаци у Сербиї
Катеґория:Керестурци
Катеґория:Новинаре
Катеґория:Ґлумци аматере
Катеґория:Фотоґрафе
Катеґория:Народзени 1955
Катеґория:13. фебруар
Катеґория:21. септембер
Катеґория:Умарли 2025